Title: กฎกระทรวง (พ.ศ.2529) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 64

กฎกระทรวง

กฎกระทรวง
(พ.ศ.
๒๕๒๙)
ออกตามความในพระราชบัญญัติเครื่องแบบทหาร
พุทธศักราช
๒๔๗๗
ว่าด้วยเครื่องแบบทหารบก
ฉบับที่ ๖๔
----------

                   อาศัยอำนาจตามความในมาตรา
๕ แห่งพระราชบัญญัติเครื่องแบบทหาร
พุทธศักราช ๒๔๗๗
ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) 
พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหาร
พุทธศักราช ๒๔๗๗ 
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้
                   ให้ยกเลิกความใน
(๓) ของข้อ ๕๗ แห่งกฎกระทรวง (พ.ศ.๒๕๐๔) ออกตาม
ความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๑๓)
ออกตามความในพระราชบัญญัติ
เครื่องแบบทหาร พุทธศักราช ๒๔๗๗ ว่าด้วยเครื่องแบบทหารบก
ฉบับที่ ๔๕ และให้ใช้ความ
ต่อไปนี้แทน
                   "(๓)
โรงเรียนนายร้อยพระจุลจอมเกล้า ใช้เครื่องแบบฝึก ผ้าพันคอสีบานเย็น
และเครื่องแบบสวนสนามในโอกาสพิเศษ
                   เครื่องแบบสวนสนามในโอกาสพิเศษ
ประกอบด้วย
                   (ก)
หมวกทรงหม้อตาลสีขาว มีตราหน้าหมวกและเครื่องประกอบเช่นเดียวกับ
หมวกทรงหม้อตาลสีกากีแกมเขียว
เว้นแต่สายรัดคางใช้แถบไหมทองหรือวัตถุเทียมไหมทอง
                   (ข)
เสื้อชั้นนอกคอปิดสีแดงเลือดนก ที่แนวอกมีดุมโลหะสีทองขนาดใหญ่
๒ แถว  แถวละ ๗
ดุม ปลอกคอทำด้วยกำมะหยี่สีน้ำเงินดำ กว้าง ๕ ซม. ที่ปลอกคอโดยรอบมี
แถบไหมทองหรือวัตถุเทียมไหมทอง กว้าง ๑ ซม.
ห่างจากขอบนอกปลอกคอ ๐.๕ ซม. ปลอกแขน
ทำด้วยกำมะหยี่สีน้ำเงินดำ
มีความยาวจากปลายแขนถึงปลายปลอกแขนด้านนอก ๒๒ ซม.
ปลอกแขนท่อนล่างเป็นรูปสี่เหลี่ยมสูง ๙.๕ ซม.
มีแถบไหมทองหรือวัตถุเทียมไหมทอง ๓ แถบ
แถบบนและแถบล่างด้านปลายแขนเสื้อกว้างแถบละ ๑.๕
ซม.แถบกลางกว้าง ๒ ซม.  เว้นระยะ
ระหว่างแถบ ๒ ซม. แถบล่างอยู่ห่างจากขอบปลายแขน ๐.๕ ซม.
ปลอกแขนท่อนบนด้านนอก
เป็นรูปสี่เหลี่ยมสูง ๑๒.๕ ซม.
ฐานของรูปสามเหลี่ยมติดกับขอบบนของปลอกแขนท่อนบนด้าน
นอกเป็นรูปสามเหลี่ยมทั้ง ๒ ข้าง
มีแถบไหมทองหรือวัตถุเทียมไหมทอง ๒ แถบ แถบด้านนอก
กว้าง ๑.๕ ซม. อยู่ห่างจากขอบปลอกแขนท่อนบนด้านนอก ๐.๕ ซม.
แถบด้านในกว้าง ๑ ซม.
อยู่ห่างจากขอบปลอกแขนท่อนบนด้านนอก ๐.๕ ซม.
ปลายแถบที่ด้านฐานทั้งสองแถบติดกับ
แถบบนของปลอกแขนท่อนล่างภายในรูปสามเหลี่ยมมีรูปหมวกนักรับโบราณปักด้วยด้ายหรือ
ไหมสีเหลืองซ้อนทับบนดาบปักด้วยด้วยหรือไหมสีขาวชายเสื้อด้านหลังเปิดชายเสื้อถึงแนวเอว
ที่แนวตะเข็บหลังข้างรอบเปิดทั้ง ๒ ข้าง มีดุมโลหะสีทองขนาดกลาง
๒ แถว แถวละ ๒ ดุม
                   (ค)
กางเกงขายาวสีขาว มีลักษณะเช่นเดียวกับกางเกงขายาวสีกากีแกมเขียวปกติ
                   (ง)
เข็มขัดหนังหรือวัตถุเทียมหนังสีแดง กว้าง ๕.๕ ซม. มีแถบไหมเงินหรือวัตถุ
เทียมไหมเงิน กว้าง ๑ ซม. อยู่ตอนกลาง
และแถบไหมทองหรือวัตถุเทียมไหมทอง กว้าง ๑ ซม.
อยู่ตอนริมทั้ง ๒
ข้างหัวเข็มขัดทำด้วยโลหะสีทองเป็นรูปสี่เหลี่ยมจัตุรัสมุมมน ยาวด้านละ
๕.๕ ซม. พื้นเกลี้ยง
มีรูปตราแผ่นดินดุนนูนอยู่กึ่งกลางหัวเข็มขัด และใช้คาดทับเสื้อชั้นนอก
คอปิดสีแดงเสือกนก
                   (จ)
รองเท้าหุ้นข้อหนังสีดำชนิดผูกเชือก หรือยืดข้าง
                   (ฉ)
อินทรธนูแข็ง
                   (ช)
ถุงมือสีขาว
                   สำหรับนักเรียนนายร้อยซึ่งได้รับแต่งตั้งให้ทำหน้าที่หัวหน้าหมวดหัวหน้า
กองร้อย หัวหน้ากองพัน หรือหัวหน้านักเรียน
ใช้กระบี่มีลักษณะเช่นเดียวกับกระบี่นายทหารสัญญาบัตร
เว้นแต่ให้ใช้พู่ไหมสีเหลืองสายกระบี่มีลักษณะเช่นเดียวกับสายกระบี่นายทหารสัญญาบัตร

และใช้แผ่นห้อยสายกระบี่ทำด้วยหนังหรือวัตถุเทียมหนังสีขาว
                   สำหรับนักเรียนนายร้อยซึ่งประจำแถว
 ใช้ดาบปลายปืน ฝักดาบ ทำด้วยหนัง
หรือวัตถุเทียมหนังสีขาว ยาว ๓๗ ซม. กว้าง ๖.๘ ซม.
ส่วนของซองดาบ ยาว ๒๑ ซม. จากซอง
ดาบขึ้นไป ๑๐.๕ ซม. มีสายรัดด้ามดาบ กว้าง ๒ ซม.
                   สำหรับผู้เชิญธง
ให้สายคล้องคอทำด้วยหนังหรือวัตถุเทียมหนังสีขาว
กว้าง ๗ ซม. ยาว ๑๕๐ ซม.
ปลายสายรวมติดไว้กับแผ่นโลหะสีทองรูปใบโพธิ์ กว้าง ๑๕ ซม. 
สูง ๑๕ ซม. ด้านหน้ามีโลหะสีทองรูปกรวยติดอยู่
                   สำหรับวงดุริยางค์
ใช้สายถักทำด้วยด้ายหรือไหมสีเหลือง กว้าง ๔ ซม. ยาว
๗๗ ซม. ประกอบตุ้มโลหะสีทอง ๑ ตุ้ม
ทำเป็นบ่วงคล้องใต้แขนขวา ปลายสายรวมติดใต้
อินทรธนูข้างขวาให้ตุ้มโลหะสีทองอยู่ทางด้านหน้า"

                                      ให้ไว้
ณ วันที่ ๒๒ กรกฎาคม พ.ศ. ๒๕๒๙
                                                พลเอก
ป. ติณสูลานนท์
                                           รัฐมนตรีว่าการกระทรวงกลาโหม

+----------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรกำหนดให้
มีเครื่องแบบสวนสนามในโอกาสพิเศษสำหรับโรงเรียนนายร้อยพระจุลจอมเกล้าซึ่งจัดเป็นกอง
เกียรติยศเพิ่มขึ้น
เพื่อใช้แต่งในโอกาสประกอบพิธีต้อนรับบุคคลสำคัญหรือนายทหารชั้นผู้ใหญ่
ของต่างประเทศ หรือตามที่กองทัพบกจะสั่งการเป็นครั้งคราว
จึงจำเป็นต้องออกกฎกระทรวงนี้

[รก.๒๕๒๙/๑๓๓/๓พ/๑ สิงหาคม ๒๕๒๙]